
Bålløb med snobrødsdej

Ved hver post kan holdet vinde et antal gram snobrødsdej, som de til sidst skal fordele mellem sig og bage over gløderne fra et bål.
Lav snobrødsdejen i forvejen. Der kan beregnes omkring 60-80 g snobrødsdej pr. person, så ved 4 mands hold, skal de gerne samle 350 g i alt. Lad dig inspirere af posterne her og juster dem efter deltagernes antal. 
Lav små sedler med antal gram i snobrødsdej. Se forslag på disse sedler på side 2. 
Til sidst kan de gå hen og få ombyttet deres sedler til rigtig snobrødsdej. 

Post 1: Kimsleg med ting fra naturen
Saml ti ting, hvor der lægges et stykke stof/viskestykke over. Holdet har 30 sekunder til at se på tingene, hvorefter stoffet lægges over, og de skal nævne, hvad de så.
Alt efter, hvor mange ting de kan huske, får de et antal gram snobrød. Fx 5 g snobrød for hvert rigtigt svar.  

Post 2: Løb med bold
Holdet skal løbe med en bold på en grydeske fra pkt. A-B-A. De skal løbe en af gangen. Tabes bolden, samler de den op og fortsætter, men det giver 5 sek. i straf, som bliver lagt oven i deres samlede tid. Hvor lang tid tager det for hele holdet at løbe?
Jo længere tid de tager om at løbe, jo mindre snobrød får holdet.
0-60 sek. får de 100 g snobrødsdej.
1,05-1,20 får de 95 g snobrød.
1,10-1,20: 90 g snobrødsdej.
Osv. 

Post 3: Undgå at vælte keglerne
En fra holdet får bind for øjnene og skal gå slalom imellem 8 kegler. Resten af holdet skal guide vedkommende. Hver kegle svarer til 10 g snobrødsdej. De har i udgangspunktet 80 g, men for hver gang de vælter en kegle, mister de dermed 10 g snobrødsdej. 

Post 4: Ramme spanden
Holdet skal kaste en bold i en spand, som er placeret et stykke derfra. Hver deltager har 3 forsøg 
De får 2 g snobrødsdej, hver gang de rammer spanden. 

Post 5: Ramme kongen
Brug et sæt ”kongespil”. Stil kongen et stykke derfra med de andre træklodser omkring. Holdet skal forsøge at ramme kongen og klodserne med pindene. Hver deltager har 2 forsøg 
De får 5 g snobrødsdej pr. klods og 10 g snobrødsdej pr. konge. 

Post 6: Vi har lejrbål
Klip versene fra sangen ”Vi har lejrbål her” fra hinanden. Se på side 3. Lad holdet sætte den i rigtig rækkefølge og lad dem synge sangen. 
De får 10 g snobrød for hvert rigtige svar. 

Vind ekstra snobrødsdej:
Hvis holdet ikke har fået samlet nok snobrødsdej, kan der være en ekstra post, hvor de kan vinde mere. Fx ved at svare på spørgsmål, se hvor mange sprællemænd de kan lave på 30 sek., hop i sjippetov pr. 20 sek. osv. 

Bilag til post 6: Klip versene ud hver for sig Vor sherif er død
Det var Bill, der skød,
og hvor blodet flød,
dér blev jorden rød.




Vi har fanget Bill
ham fra Danger Hill
og hans usle krop
den skal klynges op.



Så nu ka’ vi bo
her i fred og ro
på den lille ø
i den blanke sø.



Vi har lejrbål her
mellem stammer og træer
på den lille ø
i den blanke sø.

Det er Mexicos land
og en modig mand
han ka´ klare sig der
med et godt gevær.



Men på Danger Hill
venter Sorte Bill
Ved et røveri
har han myrdet ti.

Rigtig rækkefølge:
[bookmark: _GoBack]1. Vi har lejrbål her
mellem stammer og træer
på den lille ø
i den blanke sø.

2. Det er Mexicos land
og en modig mand
han ka´ klare sig der
med et godt gevær.

3. Men på Danger Hill
venter Sorte Bill
Ved et røveri
har han myrdet ti.

4. Vor sherif er død
Det var Bill, der skød,
og hvor blodet flød,
dér blev jorden rød.

5. Vi har fanget Bill
ham fra Danger Hill
og hans usle krop
den skal klynges op.

6. Så nu ka’ vi bo
her i fred og ro
på den lille ø
i den blanke sø.

